Diari Oficial de la Generalitat Valenciana


Sumari del DOGV 6815, del 10-07-2012 (2012/6526)

RESOLUCIÓ de 7 de juny de 2012, de la Direcció Territorial de Castelló de la Conselleria d'Infraestructures, Territori i Medi Ambient, per la qual es dóna publicitat a autoritzacions ambientals integrades atorgades i a modificacions de les autoritzacions ambientals integrades atorgades. Expedient número 05/09/AAI/CS i altres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/6526


Data del document
:   07-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 7 de juny de 2012, de la Direcció Territorial de Castelló de la Conselleria d'Infraestructures, Territori i Medi Ambient, per la qual es dóna publicitat a autoritzacions ambientals integrades atorgades i a modificacions de les autoritzacions ambientals integrades atorgades. Expedient número 05/09/AAI/CS i altres. [2012/6526]  
De conformitat amb la Llei 2/2006, de 5 de maig, de Prevenció de la Contaminació i Qualitat Ambiental, i d'acord amb l'article 40, apartat 3, d'esta llei, les resolucions administratives per mitjà de les quals s'hagen atorgat o modificat les autoritzacions ambientals integrades seran objecte de publicació en el Diari Oficial de la Comunitat Valenciana i, per tant, resolc:  
  
Únic  
Donar publicitat en el Diari Oficial de la Comunitat Valenciana a les autoritzacions ambientals integrades atorgades a diferents activitats industrials per mitjà de les resolucions del director territorial de Castelló de la Conselleria d'Infraestructures, Territori i Medi Ambient, i que s'indiquen en l'annex d'esta resolució.  
El contingut íntegre de les resolucions es pot consultar en l'adreça d'Internet , web de la Conselleria d'Infraestructures, Territori i Medi Ambient. Els expedients es troben al Servici Territorial d'Infraestructures, Territori i Medi Ambient (av. Germans Bou, 47, 3a planta, de Castelló de la Plana).  
Contra estes resolucions, que no esgoten la via administrativa, es pot presentar un recurs d'alçada, d'acord amb les disposicions de l'article 37 del Decret 127/2006, davant del director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des de l'endemà de la publicació d'esta resolució, d'acord amb les disposicions dels articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Castelló de la Plana, 7 de juny de 2012.- El director territorial: Jorge Traver de Juan.  
  
  
ANNEX  
  
Resolució de 28 de febrer de 2010, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Gestión Mediambiental de Residuos, SA (GEMERSA), amb CIF D74962951 i domicili social a Torrent (València), parcel·la 13, polígon 51, Masia del Jutge, l'autorització ambiental integrada per a la instal·lació d'un abocador de residus inerts, ubicat a la pedrera La Levantina, partida Algezares de Segorbe (Castelló), que queda inscrita en el Registre d'Instal·lacions de la Comunitat Valenciana amb el número 549/AAI/CV (annex II, epígraf 5.2).  
  
Resolució de 29 de setembre de 2011, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Charetti Europea, SL, amb CIF L27315783 i domicili social a Algemesí (València), passeig de Bernat Guinovart, 53, baixos, l'autorització ambiental integrada per a la instal·lació d'una planta de classificació i valorització d'RCD a Vinaròs (Castelló), que queda inscrita en el Registre d'Instal·lacions de la Comunitat Valenciana amb el número 593/AAI/CV (annex II, epígraf 5.1).  
  
Autorització ambiental integrada amb el número del Registre d'Instal·lacions de la Comunitat Valenciana 469-10/AAI/CV (expedient 05/09/AAI/CS). Resolució de 20 d'abril de 2011, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual es modifica d'ofici l'autorització ambiental integrada atorgada a l'empresa Ecogestval, SL, amb número 469-10/AAI/CV, per a la instal·lació d'un centre de transferència de residus industrials perillosos i no perillosos ubicat al polígon industrial Trascastell, parcel·les 45 i 46, al terme municipal d'Almenara (Castelló).  
  
Autorització ambiental integrada amb el número del Registre d'Instal·lacions de la Comunitat Valenciana 524/AAI/CV (expedient 19/09/AAI/CS). Resolució de 22 de febrer de 2012, de la Direcció Territorial de Castelló de la Conselleria d'Infraestructures, Territori i Medi Ambient, per la qual es modifica d'ofici l'autorització ambiental integrada atorgada a l'empresa Biogás de Catí, SL, amb número 524/AAI/CV, per a un centre de valorització de residus ramaders per mitjà de digestió anaeròbia i generació de biogàs per a la producció d'energia elèctrica en règim especial de 499 kW de potència connectada a xarxa, ubicat a la partida Quins, polígon 023, parcel·les 214, 215, 216 i 236 de Catí (Castelló).  
Autorització ambiental integrada amb el número del Registre d'Instal·lacions de la Comunitat Valenciana 421/AAI/CV (expedient 07/08/AAI/CS). Resolució de 16 de març de 2012, de la Direcció Territorial de Castelló de la Conselleria d'Infraestructures, Territori i Medi Ambient, per la qual es modifica d'ofici l'autorització ambiental integrada atorgada a l'empresa Gestión y Reciclaje Belcaire, SL, amb número 421/AAI/CV, per a un centre de tractament d'RCD i residus voluminosos ubicat a la partida Barranquets, parcel·la 185, polígon 6, de Moncofa (Castelló).  
Resolució de 29 de març de 2012, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa Transportes Quique, SL, amb CIF I16943060 i domicili social a Moncofa (Castelló), avinguda de Castelló 11-1r, l'autorització ambiental integrada per a la instal·lació d'un abocador de residus inerts, partida del Litre, polígon 4, parcel·les 124 i 125 de la Vall d'Uixó (Castelló), que queda inscrita en el Registre d'Instal·lacions de la Comunitat Valenciana amb el número 625/AAI/CV (annex II, epígraf 5.2).  
Resolució de 28 de maig de 2012, de la Direcció Territorial de Castelló de la Conselleria d'Infraestructures, Territori i Medi Ambient, per la qual s'atorga a l'empresa BDMED 2010, SL, amb CIF T24671104 i domicili social a Onda (Castelló), avinguda del País Valencià, número 55, entresòl, 3, l'autorització ambiental integrada per a la instal·lació d'una planta de producció de biodièsel, que s'ubicarà a l'avinguda Reial d'Extremadura, 9, d'Onda (Castelló), que queda inscrita en el Registre d'Instal·lacions de la Comunitat Valenciana amb el número 628/AAI/CV (annex II, epígraf 3.8).